《晓行风月凉甚》
清代·王衍梅

凉风吹客梦，沙月导人行。驱马已十里，荒鸡才一声。

旅怀无旦晚，村店有逢迎。却望沧州路，冥冥烟雾生。

作者简介：（1776—1830）清浙江会稽人。字律芳，号笠舫。童时背诵《十三经》，不遗一字。嘉庆十六年进士，官广西武宣知县。未十日，以吏议失官，遂依阮元于广东。工诗。以陶潜、李白自况。有《绿雪堂遗稿》。